Virallinen lehti nro C 167 , 01/06/1998 s. 0308



A4-0145/98 Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle: Yhteisön strategia yhdistetyn lämmön ja sähkön tuotannon edistämiseksi ja sen kehittämisen esteiden poistamiseksi (KOM(97)0514 - C4-0596/97) Euroopan parlamentti, joka - ottaa huomioon komission tiedonannon (KOM(97)0514 - C4-0596/97), - ottaa huomioon neuvoston 18. joulukuuta 1997 antaman päätöslauselman yhteisön strategiasta yhdistetyn lämmön ja sähkön tuotannon edistämiseksi ((EYVL C 4, 8.1.1998, s. 1.)), - ottaa huomioon komission tiedonannon Euroopan yhteisön kaasuntoimituksista ja tulevaisuudennäkymistä (KOM(95)0478), - ottaa huomioon 14. marraskuuta 1996 antamansa päätöslauselman komission tiedonannosta Euroopan yhteisön kaasuntoimituksista ja tulevaisuudennäkymistä ((EYVL C 362, 2.12.1996, s. 291.)), - ottaa huomioon komission valkoisen kirjan Euroopan unionin energiapolitiikasta (KOM(95)0682), - ottaa huomioon komission tiedonannon kokonaiskatsauksesta energiapolitiikkaan ja energia-alan toimiin (KOM(97)0167), - ottaa huomioon komission tiedonannon sovittuja yhteisön energiatavoitteita koskevan yhteistyön järjestämisestä (KOM(97)0436), - ottaa huomioon ehdotuksen neuvoston päätökseksi energia-alan toimien monivuotisesta puiteohjelmasta (1998 - 2002) ja siihen liittyvistä toimenpiteistä (KOM(97)0550), - ottaa huomioon neuvoston 16. joulukuuta 1996 tekemän päätöksen 96/737/EY yhteisön energiatehokkuutta edistävästä monivuotisesta SAVE II -ohjelmasta ((EYVL L 335, 24.12.1996, s. 50.)), - ottaa huomioon komission tiedonannon neuvostolle ilmastonmuutoksesta ja energiapolitiikasta (KOM(97)0196), - ottaa huomioon komission tiedonannon yhteisön strategiasta happamoitumisen estämiseksi (KOM(97)0088), - ottaa huomioon 19. joulukuuta 1996 Euroopan parlamentin ja neuvoston antaman direktiivin 96/92/EY sähkön sisämarkkinoita koskevista yhteisistä säännöistä ((EYVL L 27, 30.1.1997, s. 20.)), - ottaa huomioon neuvoston yhteisen kannan ehdotuksesta neuvoston direktiiviksi maakaasun sisämarkkinoita koskevista yhteisistä säännöistä (C4-0103/98), - ottaa huomioon alueiden komitean lausunnon, - ottaa huomioon talous- ja sosiaalikomitean lausunnon, - ottaa huomioon komission tiedonannon «Tulevaisuuden energia: uusiutuvat energialähteet» (KOM(97)0599), - ottaa huomioon tutkimusta, teknologista kehittämistä ja energia-asioita käsittelevän valiokunnan mietinnön ja ympäristö-, terveys- ja kuluttajansuojavaliokunnan lausunnon (A4-0145/98); A. katsoo, että Euroopan unionin energiapolitiikan kolme päätavoitetta ovat kilpailukyky, energian saatavuuden varmistaminen ja ympäristönsuojelu, B. katsoo, että energian käyttö ja kulutus aiheuttaa saastumis- ja ilmastonmuutosongelmia, C. katsoo, että on välttämätöntä ja kiireellistä edistää luonnonvarojen ja erityisesti energiavarojen tehokkaampaa käyttöä, D. katsoo, että uuden teknologian käyttö sähkön tuotannossa, kuten kombilaitokset, yhdistetty sähkön ja höyryn tai lämmön tuotanto eli yhteistuotanto, aiheuttaa erittäin merkittäviä säästöjä, E. katsoo, että sähkömarkkinoiden vapauttaminen vaatii, että sähköntuottajat ovat riittävän kilpailukykyisiä, F. katsoo, että yhteistuotannon avulla voidaan edistää maakaasun käyttöä Euroopassa, G. katsoo, että suuret olemassa olevat kaasuvarat maapallon eri osissa mahdollistavat erilaisia kaasuntoimitustapoja, ja että on odotettavissa, että kaasun kulutus lisääntyy EU:ssa lähivuosina; 1. Kannattaa komission ehdotusta yhteistuotannon edistämisestä ja yhdistetyn sähkön ja lämmön tuotannon kehittämisen esteiden poistamisesta; 2. Toivoisi kuitenkin, että komission esittämässä strategiassa yhdistetyn lämmön ja sähkön tuotantoa lisättäisiin nykyisestä 18 prosentista ainakin 25 prosenttiin; 3. Tähdentää, että yhteistuotannon ansiosta tehokkaampi energian käyttö edistää energiaa paljon kuluttavan teollisuuden kilpailukykyä; 4. Ehdottaa, että Euroopan komissio ja erityisesti jäsenvaltiot luovat hallinnollisia ja taloudellisia toimenpiteitä, jotka edistävät yhdistetyn sähkön ja lämmön tuotannon hyödyntämistä kotien lämpimän veden saannissa ja lämmityksessä; 5. Vahvistaa, että yhteistuotanto teollisuudessa, kombilaitokset sähköntuotannossa, erityisesti yhteistuotannossa, ja kun sähköä ja lämpöä tuotetaan yhdistetysti kotitalouksien tarpeisiin, vähentää huomattavasti ilmakehää saastuttavia päästöjä, sillä energian käyttö on näin tehokkaampaa; 6. Korostaa, että suurempi energiatehokkuus, joka saavutetaan tuottamalla sähköä ja lämpöä tai höyryä teollisuuden ja kotitalouksien tarpeisiin uusilla tavoilla, on kaikkein merkittävin tapa vähentää kasvihuoneilmiötä, erityisesti jos käytetään uusiutuvia, CO2-neutraaleja biomassoja; 7. Ehdottaa, että määrättäessä maakohtaisia tavoitteita CO2-päästöjen vähentämiseksi otetaan huomioon, että yhteistuotannon avulla voidaan edistää Kioton ilmastokokouksessa sovittujen tavoitteiden toteutumista; 8. Ehdottaa, että yhteistuotannon kehittämisen esteiden poistamiseksi on tarpeellista, että sähkömarkkinoiden toimijat ottavat vastaan ensisijaisesti ylijäämäsähkön, jota yhdistetyn sähkön ja lämmön tuottaja ei käytä, omavaraisten tuottajien täytyessä alkaa kilpailla; 9. Toteaa, että yhteistuotannon kehittämisen esteiden todelliseksi poistamiseksi on tarpeen, että - yhteistuotantolaitoksia pidetään joka tapauksessa - olipa niiden kulutus mikä tahansa - sopivina asiakkaina ja sähköntuotannon keskuksina maakaasun sisämarkkinoilla, - varmistetaan pääsy eurooppalaiseen maakaasuverkkoon, - edistetään paikallisia kaukolämpö- ja -jäähdytyshankkeita, - ostetaan - markkinahintaan - kaikki omavaraisten tuottajien tuottama ylijäämäsähkö, - ympäristönsuojelun kustannukset sisällytetään kaikkiin sähkön tuotannossa käytettyihin lähteisiin ja tuotantomuotoihin, mikä merkitsee voimassa olevan ympäristön saastuttamista koskevan lainsäädännön noudattamista ja julkishallinnolle lisääntyviä velvollisuuksia tämän lainsäädännön täytäntöönpanon valvonnassa, - tuetaan energian säästämistä ja energiatehokkuutta koskevaa tutkimusta ja alan teknologian kehittämistä; 10. Vaatii, että yhteisön kestävää kehitystä koskevien toimien on välttämättä edistettävä prosessien ja laitosten energiatehokkuutta, ja pyytää komissiolta tätä asiaa koskevia konkreettisia ehdotuksia; 11. Pyytää komissiolta ja jäsenvaltioilta rakennerahastojen varojen myöntämistä tavoitteen 1 alueiden energiatehokkuuden lisäämiseksi, ensisijaisesti yhteistuotantolaitoksille ja uusiutuvia energiavaroja hyödyntäville laitoksille sekä erityisesti näiden yhdistettyä käyttöä varten, ja pyytää komissiolta tätä asiaa koskevia konkreettisia ehdotuksia; 12. Pyytää komissiolta yhteistyörahastojen varojen suuntaamista, energia-alalla, kolmansien maiden kohdalla ensisijaisesti sähkön ja lämmön yhteistuotantolaitosten, sekä uusiutuvien energialähteiden ja niitä hyödyntävän yhteistuotannon rahoittamiseen; pyytää komissiolta tätä asiaa koskevia konkreettisia ehdotuksia; 13. Pyytää komissiota ja jäsenvaltioita toimimaan niin, että sähköalan toimijat antavat etusijan sähkölle, joka on tuotettu meriveden suolanerottamislaitoksissa, joissa on käytetty yhdistetyn lämmön ja sähkön tuotantotapoja, jotka näin ollen ovat sähköä ja vesihöyryä tuottavia tuotantolaitoksia; tämä sähkö olisi ostettava sähkömarkkinoilla vallitsevan kilpailun määräämin hinnoin, toisin sanoen uusien sähkömarkkinoiden olisi toimittava normaalin talousjärjestelmän ehdoin; 14. Hyväksyy komission esittämät päätelmät; 15. Kehottaa puhemiestään välittämään tämän päätöslauselman komissiolle ja neuvostolle.